
___________________ 2026 թվականի № _____ Ա
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՀՈՒԼԻՍԻ 19-Ի № 900-Ա ՈՐՈՇՄԱՆ ՀԻՄԱՆ ՎՐԱ ՏՐԱՄԱԴՐՎԱԾ ՎԱՐԿԱՅԻՆ ՊԱՐՏԱՎՈՐՈՒԹՅԱՆ ՉԿԱՏԱՐՄԱՆ ԱՐԴՅՈՒՆՔՈՒՄ ՁԵՎԱՎՈՐՎԱԾ ՏՈՒԺԱՆՔԻ ԳՈՒՄԱՐԸ ՆԵՐԵԼՈՒ, ՎԱՐԿԻ ՄԱՅՐ ԳՈՒՄԱՐԸ ՎԵՐԱԴԱՐՁՆԵԼՈՒ ԵՎ ՎԱՐԿԱՅԻՆ ՊԱՅՄԱՆԱԳՐՈՎ ՍԱՀՄԱՆՎԱԾ ՏՈԿՈՍԸ ՎՃԱՐԵԼՈՒ ԺԱՄԿԵՏ ՍԱՀՄԱՆԵԼՈՒ ՎԵՐԱԲԵՐՅԱԼ

[bookmark: _GoBack]Ղեկավարվելով «ՀՀ բյուջետային համակարգի մասին» օրենքի 23-րդ հոդվածի 5-րդ մասով և Հայաստանի Հանրապետության քաղաքացիական օրենսգրքի 431-րդ հոդվածով՝ Հայաստանի Հանրապետության կառավարությունը որոշում է.
1. Սահմանել, որ Հայաստանի Հանրապետության կառավարության 2012 թվականի հուլիսի 19-ի N 900-Ա որոշման (այսուհետ՝ Որոշում) հիման վրա Հայաստանի Հանրապետության ֆինանսների նախարարության և Հայաստանի վերականգնվող էներգետիկայի և էներգախնայողության հիմնադրամի (այսուհետ՝ Հիմնադրամ) միջև կնքված վարկային պայմանագրով փաստացի տրամադրված բյուջետային վարկի չմարված մայր գումարը և վերջինիս նկատմամբ մինչև 2022 թվականի դեկտեմբերի 31-ը ներառյալ հաշվեգրված տոկոսները ենթակա են կապիտալացման: Կապիտալացման արդյունքում ձևավորված գումարի և դրա նկատմամբ սույն որոշումից բխող համաձայնագրով հաշվարկված տոկոսագումարների մարման վերջնաժամկետ է սահմանվում 2027 թվականի դեկտեմբերի 31-ը:
2. Որպես պարտքի ներում՝ ազատել Հիմնադրամին Հայաստանի Հանրապետության կառավարության 2012 թվականի հուլիսի 19-ի N 900-Ա որոշման հիման վրա կնքված վարկային պայմանագրից բխող և Որոշումից բխող համաձայնագրի ուժի մեջ մտնելու օրվա դրությամբ օրենքի կամ պայմանագրի ուժով որպես պատասխանատվություն հաշվարկված տույժերի, այդ թվում՝ ՀՀ քաղաքացիական օրենսգրքի 411-րդ հոդվածով նախատեսված տոկոսի գումարի վճարման պարտավորության կատարումից:
3. Հայաստանի Հանրապետության ֆինանսների նախարարին՝ սույն որոշումն ուժի մեջ մտնելուց հետո մեկամսյա ժամկետում Հիմնադրամի հետ կնքել սույն որոշումից բխող և դրա կատարումն ապահովող համապատասխան համաձայնագիր՝ պահպանելով Որոշմամբ սահմանված՝ փաստացի ստացված վարկի նկատմամբ հաշվարկվող տոկոսադրույքն անփոփոխ:

